Howard James Hubbard

**Howard James Hubbard** (1938–2023) var en amerikansk katolsk prelat og biskop av Albany i New York.

## Liv og virke
### Prest
Howard James Hubbard begynte på bispedømmet Albanys presteseminar i 1956 og fortsatte ved Det pavelige universitet Gregoriana med slutteksamener i 1964. I Roma var han da ved Pontifical North American College. Han ble presteviet i Roma av erkebiskop Martin John O'Connor den 18. desember 1963.

Han var deretter menighetssjelesørger i Albanys fattigere bydeler. Han ble medlem av bispedømmets kommisjon for økumene og interreligiøse anliggender. I 1976 ble han generalvikar.

### Biskop av Albany
Den 1. februar 1977 utnevnte pave Paul VI ham til biskop av Albany, og ble med det USAs da yngste katolske biskop. Han ble bispeviet på Siena College i Londonville av erkebiskopen av New York, Terence Cooke; medkonsekrerende var den emeriterte hjelpebiskop i Albany, Edward Joseph Maginn, og den emeriterte biskop av Albany, Edwin Bernard Broderick. Pave Johannes Paul II gjorde ham i 1983 til medlem av Det pavelige råd for de ikke-kristne. I 1986 initierte han til Palmesøndag en felles seremoni i Albany med den jødiske menighet. 

Hubbard fikk ry på seg for å være en liberal biskop. Han var kjent for progressive syn på narkotikaavhengighet og på fengslingspolitikken, og for noen ganger upopulære meninger om sosial rettferdighet. Han var også kjent for sitt anti-fattigdom-engasjement.

I februar 2004 ble Hubbard beskyldt for å ha hatt homoseksuell omgang med to menn i 1970-årene. Hubbard avviste begge beskyldninger og fremholdt at han aldri hadde brutt sitt sølibatsløfte. Bispedømmet engasjerte tidligere U.S. Attorney Mary Jo White for å ettergå anklagene. I juni 2004 offentliggjorde  White en 200 sider lang rapport der hun konkluderte at hun ikke hadde funnet noen troverdige beviser til støtte for beskyldningene mot Hubbard.  Whites team hadde gjennomgått mer enn 20.000 dokumenter og foretatt over 300 intervjuer i forbindelse med granskningen av Hubbard.

Den 11. februar 2014 innvilget pave Frans biskop Howard James Hubbards aldersbetingede avskjedssøknad. Samtidig ble hans etterfølger utnevnt, Edward Bernard Scharfenberger.

Til avisen *[[Albany Times Union]]* i juni 2021 medgikk biskop Hubbard at vispedømmet pleide å sende prester anklaget for misbruk overfor mindreårige til behandling, men uten å melde fra til politiet. Han beklaget denne praksis. Han avviste alle påstander om at han selv hadde forbrutt seg mot noen seksuelt.

### Avslått søknad til paven om laisering
I november 2022 anmodet Hubbard Roma og å laisere ham, det vil si løse ham fra den klerikale stand. Han opprettholdt like fullt at han var uskyldig i de beskyldinger om seksuelle overgrep som var blitt rettet mot ham, og som var blitt gjenopplivet noen måneder tidligere. Hubbard sa at han bad om laisering fordi det allerede var blitt umulig for ham å utøve noen prestelige funksjoner, grunnet bispedømmets politikk å hindre prester som det var innledet etterforskning mot fra å utøve offentlig prestetjeneste. Paven etterkom ikke biskopens anmodning.

Hubbard fikk et slag i juli 2022.

Den 1. august 2023 kunngjorde Hubbard i et åpent brev til *Times Union*, en lokalavis i Albany, at han dermed i juli rett og slett hadde inngått ekteskap, et ekteskap som dermed i kirkens øyne betraktes som ugyldig.

### Død
Ikke lenge etter fikk han et nytt slag og ble bragt til Albany Medical Center, og døde to dager etter, 84 år gammel, den 19. august 2023.

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Marcantonio Colonna (1724-1793) *1762
* Kardinal Hyacinthe-Sigismond Gerdil (1718-1802) *1777
* Kardinal Giulio Maria della Somaglia (1744-1830) *1788
* Kardinal Carlo Odescalchi (1785-1841) *1823
* Kardinal Costantino Patrizi Naro (1798-1876) *1828
* Kardinal Lucido Maria Parocchi (1833-1903) *1871
* Pave Pius X (1835-1914) *1884
* Pave Benedikt XV (1854-1922) *1907
* Pave Pius XII (1835-1958) *1917 
* Kardinal Francis Joseph Spellman (1889-1967) *1932
* Kardinal Terence James Cooke (1921-1983) *1965
* Biskop *Howard James Hubbard* (1938-2023) *1977

## Referanser